TÁBORI SZABÁLYOK

Az Erzsébet táborok pályázat kiírói pályázati felhívásban javasolják a táborok saját szabályainak kidolgozását, melyet mi az előző évek tapasztalatai alapján elkészítettünk és közreadunk. Kérjük a Szülőket, hogy tanulmányozzák át a Gyermekeikkel és amennyiben elfogadhatóak mindannyiuk számára, jelentkezzenek a táborainkba!

Kedves Táborozók!
Mindannyiunk biztonsága, a tábor zökkenőmentes működése és a tábori jó hangulat érdekében a tábori szabályokat minden táborozónak be kell tartania. Kérjük a szülőket és a táborban részt venni akaró gyermekeket, hogy a szabályokat olvassátok el és beszéljétek át.
1. A táborhoz tartozó felnőtteknek, diákmunkás segítőknek szót kell fogadni.
2. A tábor területét engedély nélkül elhagyni tilos.
3. Mindenkivel kedvesen, tiszteletteljesen kell bánni, senkit nem szabad kiközösíteni.
4. Kérjük az alábbi illemszabályok betartását pl:
• köszönés
• kisebbeket, időseket, lányokat ajtónál előreengedni
• káromkodni és trágár kifejezéseket használni tilos
• asztalnál fejfedőket levenni
Mindennemű energiaital, alkoholmentes sör behozatala a tábor területére TILOS! 
5. Környezetünk rendben tartása (hulladék kidobása, személyes holmink rendezettsége, stb.)
6. A táborok az idei évben mobiltelefon mentesek! A gyermekek a tábor ideje alatt a művelődési ház telefonszámán elérhetőek (+36-20/258-5511)
7. Mindenki a saját holmijáért maga felel, a tábor nem vállal felelősséget ezekért. Ha valami elvész, tönkremegy, esetleges kártérítést a tábornak nem áll módjában fizetni, ezért mindenki vigyázzon a dolgaira és gondoskodjon saját értéktárgyainak bebiztosításáról. A tábor alatt megfelelő mennyiségű ételt biztosítunk, de ha valaki szeretne, inkább otthonról hozzon nassolnivalót, ne a boltba kelljen átmenni érte.
A tábori rendszabályok megszegése, vagy az ezeken túlmenő szóbeli megegyezés megszegése azonnali kizárást eredményezhet. 
A táborba való jelentkezés a szükséges dokumentumok kitöltésével, tábordíj befizetésével (500 Ft) és a tábori szabályok elfogadásával lép érvénybe. 

Jó táborozást kívánunk!

A tábori szabályokat elolvastam, megértettem és jelentkezésemmel a benne foglaltakat automatikusan elfogadom.

